da en cs da sv sv sv de da da da da de da da da cs de da da sv da en en en da da da da da de en en da en en nn en da da da da da cs en fr da nl da de da da de da da da sv da de da da sv da sv az da en
Martin K: Dansk ørken - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
BOGANMELDELSE Jeg vil hævde, at Martin K (f. 1979) med sin anden roman, Dansk ørken, er ved at etablere sig som en habilt eksperimenterende forfatter. Hans 2’er er en formmæssigt atypisk roman opdelt i elleve tilsyneladende adskilte historier, men efterhånden som man får læst sig ind igennem romanen, opdager man, at historierne er forbundet, handler om samme familie og bare springer i tid og p.o.v. De fleste af historierne kan stå i sig selv. Men tilsammen tegner de et mere nuanceret billede af familiemedlemmernes indbyrdes kærlighed og konflikter, af konsekvenserne af tidens gang (med- og modgang), de hævdvundne erfaringer, tildragelser, etc. En af historierne stritter i enhver forstand i en anden retning… det er en historie bestående af flere fortællinger med næsten enslydende startpunkter og forskelligartede handlingsforløb: En cyklist kører ind i en bildør, der pludselig åbner sig, og herefter indgår cyklist og billist i en eller anden dialog – det ene fører det andet med sig. Netop dén historie er atypisk for de elleve, men fuck det. Romanen som helhed er jo også atypisk. Til tider alvorlig, til tider absurd.
Den næstsidste historie er måske den mest absurde (og for hovedpersonen skelsættende). Vores hovedperson, en mand – som har været professionel soldat, nu er veteran, storforbruger af pornosites og dårlig til at divertere det modsatte køn (selvsamme mand møder vi i de andre historier i forskellige alderstrin, i forskellige sammenhænge og i forskellige lande) – træffer en afgørende beslutning. Han beslutter sig for – i forretningsøjemed – at kontakte pornostjernen, Tim East, og foreslå ham en deal.
Hovedpersonen ved, at der er i De Forenede Arabiske Emirater er en klinik, som uden problemer kan transplantere kønsorganer. Tim East er kendt for at have verdens største pik, men hvis de to nu – bare for et par døgn bytter kønsorganer (Tim East får hovedpersonens og omvendt) – og samtidig udskriver en konkurrence med spørgsmålet om, hvem der har verdens største pik, og selv sætter alle deres penge på hovedpersonen og blotter sig overfor offentligheden, så kan de begge score kassen (og umiddelbart herefter kan de bytte pik igen, så de begge får deres egne kønsorganer tilbage). Tanken er, at alle og enhver jo vil sætte deres penge på, at Tim East har den største.
Transplantationen går godt. Hovedpersonen får fjernet sin egen lille, runkne pik og pung og påsyet Tim Easts enorme pik og pung og opdager snart, at det nye organ er fuldt funktionsdygtigt. Hovedpersonen tager til København på juleferie, får styrket sin selvtillid i hovedstadens natteliv, men beslutter sig af samme grund for ikke at vende tilbage til klinikken i Emiraterne for at få sin egen lille, runkne pik tilbage. Hans tanke synes at være: Hellere en fremmed mands store pik i buksen end mange penge på lommen. Det er klart, at Tim East og klinikken i Emiraterne er pikerede over, at historien tager den drejning, men for hovedpersonen synes valget klart. Især da han opdager, at den nye pik er så stor, at han selv kan tage den i munden og udføre et blowjob.
Hvordan den historie f.eks. hænger sammen med historien med den historie, der består af flere fortællinger med næsten enslydende startpunkter og forskelligartede handlingsforløb må man selv udlede. Men for mig at se er formen fascinerende. Historierne godt skrevet. Og alligevel, vil jeg sige, er der i tilfældet Dansk ørken ikke er tale om nogen stor roman. Men om et godt fortælleteknisk eksperiment.
*** / Forlaget People’s Press / 220 sider
Please follow and like us:
Rasmus á Rógvu: Skuffen og Skeden
Ole Rosenstand Svidt: Indbrud
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus